cyanic-selkie/wikianc huggingface dataset:
Valget i Liberia 2011
Valget 11. oktober
Valget forløp fredelig uten noen rapporterte tilfeller av bråk, og valgoppslutningen var høy i alle landets regioner til tross for kraftig regnvær. Høyest oppslutning var det i regionen Nimba med 75,9%, mens den laveste oppslutningen på 63,3% var i Grand Gedeh-regionen.
Winston Tubman og partifeller i CDC anklaget NEC for å ha jukset med resultatene, men både de lokale og de internasjonale observatørene lovpriste gjennomføringen av valget. FNs generalsekretær Ban Ki-moon kalte det «en viktig milepæl» på veien mot å «befeste fred og demokrati i landet».
Andre runde i presidentvalget 8. november
8. november ble andre runde i presidentvalget avholdt, der velgerne måtte velge mellom sittende president Ellen Johnson Sirleaf og CDCs Winston Tubman. Tubman truet imidlertid med å trekke seg fra valget etter nederlaget i første runde, og uttalte at han nektet å «gi legitimitet til en korrupt politisk prosess» og at han ikke ville anerkjenne valgets utfall. Da han i en tale oppfordret støttespillerne sine til å boikotte valget, prøvde AU, ECOWAS og USA å legge press på Tubman til å følge de demokratiske spillereglene, og droppe boikotten.
Tidlig på dagen 8. november ble det meldt om lav valgoppslutning, og det fryktes at Tubmans boikott kan bidra til å undergrave styremaktenes legitimitet i fremtiden.
Presidentvalgkampen
I valgkampen fokuserte Sirleaf på fremskrittene som har funnet sted i landet i hennes første presidentperiode. I åpningstalen hennes gjorde hun hyppig bruk av frasen «Dumyarea» fra den svært populære liberiske sangen Dumyarea av Junior Freeman & African Soldier. Dumyarea eller Da ma area er liberisk engelsk for «det er mitt felt». «Veier, sykehuser og skoler – det er mitt felt. Elektrisitet og vann – det er mitt felt. Jeg er ikke ferdig enda, gratis grunnskoleutdanning for våre barn – det er mitt felt.»
Veitastrond Idrettslag
Veitastrond Idrettslag (stiftet 15. mars 1958) er et idrettslag fra Veitastrond i Luster, Sogn og Fjordane, som driver fotball, skiidrett og vektløfting.
Personalretten
Personalretten var fra 2005 til 2016 en domstol i Den europeiske union som er spesialisert i personalsaker. Denne oppgaven lå tidligere til EU-domstolen og fra 1989 til Retten. Personalretten er således den eneste spesialdomstol i EU, og den ble opprettet i forbindelse med Nice-traktaten i 2004. Domstolen består av sju dommere oppnevnt av Rådet og har sete i Luxembourg.
Veitastrond Idrettslag
Tabell 2013
A-laget i fotball spiller i 2013 i 5. divisjon.
Personalretten
Personalretten hadde myndighet til som første instans å treffe avgjørelser i saker mellom EU og dennes ca. 35 000 ansatte. Saksomfanget er ca. 120 saker i året. Det dreier seg om arbeidsrettslige spørsmål og saker knyttet til de ansattes sosiale rettigheter med hensyn til sykdom, alderdom, invaliditet osv.
Personalretten kunne ikke avgjøre tvister mellom nasjonale administrasjoner og deres ansatte. Denne domstolens avgjørelser kunne ankes til Retten, men kun med begrunnelse i juridiske spørsmål og ikke med grunnlag i rettens vurdering av bevisene.
Algerie under OL
Algerie deltok for første gang i olympiske leker under Sommer-OL 1964 i Tokyo. De har siden deltatt i alle sommerlekene unntatt Sommer-OL 1976, da de boikottet. Algerie har også deltatt i olympiske vinterleker tre ganger.
Fønikiaeiner
Fønikiaeiner (arabisk «arâr») (Juniperus phoenicea) er en art av bartrær som tilhører einerslekten Juniperus i sypressfamilien. Den vokser ved Middelhavet, nærmere bestemt i Marokko, Portugal, Spania, Italia, Balkan, Hellas, Tyrkia, nordlige Syria, Libanon, Algerie, i Tunisia og Egypt. Videre vokser den på Madeira og Kanariøyene, samt lengre øst i det vestre fjellområdet i Saudi-Arabia, langs Rødehavet. Den når opp til 2 400 moh. i Atlasfjellene i Marokko.
Treet er lavt, tidvis en busk, blir 2–12 meter høyt, og kan ha en diameter på 1 meter. kronen er rund eller irregulær formet. Nålene på unge skudd sitter i grupper av 3 og er inntil 10 mm lange, voksne nåler er grønne, skjellaktig tette og inntil 2 mm. Den er oftest særbu, med hann- og hunnblomster på separate individer.
Frøkonglene modner til brun-oransje bær med et tidvis hvit-rosa vokslag, 6–14 mm store, runde eller ovale. Hannkonglene inntil 2–4 mm store.
Norsk selskap for 1700-tallsstudier
Norsk selskap for 1700-tallsstudier er en organisasjon som har til formål å fremme interessen for 1700-tallsforskning i Norge og er et faglig nettverk for forskere, studenter og andre som arbeider med 1700-tallet som kunnskapsområde.
Selskapet ble stiftet i 1998 og er tilsluttet International Society for Eighteenth-Century Studies. Organisasjonen arrangerer konferanser annethvert år og har et hundretall medlemmer.
Hugues de Lusignan
Hugues de Lusignan (født 1380/1385, død senest august 1442) var en av den katolske kirkes kardinaler. Han var bror til den frankiske kongen av korsfarerkongedømmet Kypros og Jerusalem, og erkebiskop av Nikosia på Kypros.
Han ble utnevnt til kardinal i mai 1426 av pave Martin V, med San Clemente som tittelkirke.
Han var i 1439 en av kardinalene som valgte motpaven Felix V, noe som gjorde at pave Eugenius IV den 11. april 1440 avskjediget ham fra kardinalskollegiet.
Barbie Girl
«Barbie Girl» er en sang av dansk-norske dance-popgruppen Aqua.
Sangen toppet hitlister i 14 land. I Storbritannia lå den på topp i fire uker,  i Australia i tre uker. Den nådde #7 på den amerikanske Billboard Hot 100 listen.
Singlen har per februar 2022 solgt over 8 millioner eksemplarer verden over. Musikkvideoen til sangen har per februar 2022 blitt vist over 1 milliard ganger på YouTube. Like fullt kåret magasinet Rolling Stone låta (og videoen) i september 2011 til «den dårligste sangen i 1990-årene», ifølge oppslag hos Fox News.
Flammende ungdom
Flammende ungdom (originaltittel: Flaming Youth) er et amerikansk stumfilm-drama fra 1923, regissert av John Francis Dillon med Colleen Moore i hovedrollen.
Handling
Når Mona Frentiss dør, begynner hennes fortrolige kalt «Doctor Bobs» å passe på resten av familien hennes - spesielt hennes yngste datter Patricia. Familien har blitt oppdratt på en høyst ukonvensjonell måte, med Mona som har en mye yngre elsker.
Faren deres Ralph har også sin egen elskerinne. Etter hvert som Patricia blir eldre, tiltrekker hun seg oppmerksomheten til morens tidligere kjæreste - den mye eldre Cary Scott.
Strictly Personal
Strictly Personal, er Captain Beefheart (Don van Vliet) and the Magic Bands andre studioalbum, utgitt 1968 som det første albumet på plateselskapet Blue Thumb Records. Albumet ble utgitt i oktober 1968 som det første albumet på Blue Thumb Records. Det var nesten et år etter at bandet hadde møtt opp i studio for å spille inn etterfølgeren etter albumet Safe as Milk, som ble spilt inn i 1967.
Historie
Opprinnelig var det ment at albumet skulle spilles inn for Buddah Records med tittelen It Comes to You in a Plain Brown Wrapper. (Strictly Personal's omslagsdesign er egentlig fra det opprinnelige konseptet). En veldig stor mengde av materiale var var innspilt for prosjektet i perioden of oktober–november 1967 med Krasnow som produsent. Buddah Records nektet å gi ut albumet, men det kom ut året etter. Strictly Personal inneholder nyinnspilte versjoner av låter fra 1967-innspillingene.
Diastrophosternus
Diastrophosternus er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor, kraftig, mørk brunlig trebukk med lyse tegninger. Antennene er omtrent dobbelt så lange som kroppen hos hannene, kortere enn kroppen hos hunnene, hvert ledd tydelige kølleformet med mørk spiss. Oversiden er tett og kraftig punktert. Pronotum er bredere enn langt, med en butt tann midt på sidene og en opphøyd midtkjøl. Dekkvingene er jevnt tilsmalnende bakover, med to kremgule tverrbånd, det fremste ved roten.
Utbredelse
Arten er utbredt i Paraguay og det nordlige Argentina.
Strictly Personal
Sporliste
Alle låtene er skrevet av Captain Beefheart.
Alternative innspillinger av noen av sporene finnes som bonusspor på CD-utgavene av Safe as Milk og Mirror Man.
Allan Pettersson
Gustaf Allan Pettersson (født 19. september 1911, død 20. juni 1980 i Maria Magdalena församling i Stockholm) var en svensk komponist.
Biografi
Pettersson levde størstedelen av sitt liv på Södermalm i Stockholm, der han vokste opp i fattige kår. I barneårene begynte han å spille fiolin, angivelig på eget initiativ. Han viste seg etter kort tid å besitte et stort musikalsk talent. Årene 1939–1951 var han ansatt hos Stockholms Konsertförenings orkester, og under 1940-tallet studerte han dessuten komposisjon. Petterssons komposisjoner tilhører ikke noen bestemt stil, men utgjør en blanding av tradisjonelle og modernistiske uttrykksformer.
Under de senere årene av sitt liv led Pettersson av reumatisme.
Produksjon
Petterssons musikalske produksjon består hovedsakelig av hans 17 symfonier (hvorav den første og siste forble uferdige). Den syvende symfonien, som hadde urpremiere i april 1968, regnes gjerne for å være hans store gjennombrudd. De fleste av Petterssons symfonier – med unntak av nr. 3, 8 og 12 – er uten inndeling i satser.
Utenom symfoniene komponerte Pettersson dessuten, blant annet, tre konserter for strykeorkester og to konserter for fiolin.
Paulding County (Georgia)
Paulding County er et fylke i den amerikanske delstaten Georgia.
Geografi og demografi
Paulding Countys totale areal er 816 km² hvorav 4 km² er vann. I 2000 hadde fylket 81 678 innbyggere, og i 2005 var det 112 411. Administrasjonssenteret ligger i byen Dallas.
Hisorie
Fylket ble grunnlagt i 1832 av land fra Cherokee County. Det har fått sitt navn etter John Paulding som er kjent for tilfangetakelsen av den britiske spionen John André i 1780 under den amerikanske uavhengighetskrigen.
Tidlig arabisk Egypt
Tidlig arabisk Egypt er betegnelsen på Egypt i perioden 639–1517. Det startet med en islamsk invasjon, ledet av guvernører som opptrådte på vegne av Umayyad-kalifene i Damaskus, men i 747 ble umayyadenes hegemoni veltet, og makten til araberne begynte å svekke seg. Selv om Egypt formelt sett fortsatt var styrt av Abbasid-kalifatet, klarte dets herskere å danne delvis uavhengige dynastier, slik som tulunidene og ikshidene. I 969 erobret det ismailiske sjia Fatimid-dynastiet fra Tunisia hele Egypt og dannet hovedstaden i Kairo. Dette dynastiet varte frem til 1174, da Egypt kom under makten til Saladin-ætten (Ajubid-dynastiet), som igjen varte til 1252. Ajubidene mistet makten til tyrkiske styrker, kjent som mamelukkene. Disse hersket under kontroll av overhøyheten, Abbasid-kalifene, frem til 1517 da Egypt ble en del av Det osmanske rike.
تاريخ مصر المملوكية
Pickens County (Georgia)
Pickens County er et fylke i den amerikanske delstaten Georgia.
Pachnephorus
Pachnephorus er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) er planteetere.
Utbredelse
Slekten er utbredt i den Gamle verden: Afrika, Asia og Sør-Europa.
Teateråret 1925
Teateråret 1925 er en oversikt over hendelser, verk, fødte og avdøde personer med tilknytning til teater i 1925.
Blood Money
Blood Money er et musikkalbum av Tom Waits, gitt ut i 2002 på Epitaph Records.
Campina Grande
Campina Grande er en kommune i delstaten Paraíba i nordøstregionen av Brasil.
Blood Money
Albumet består av sanger skrevet for skuespillet Woyzeck, basert på Georg Büchners fortelling Woyzeck. Teateroppsetningen ble regissert av Robert Wilson, som Waits hadde jobbet sammen med på to tidligere skuespill; The Black Rider og Alice, begge resulterte i plateutgivelser. Platen Alice ble utgitt samtidig med denne platen.
Skuespillet hadde premiere på Betty Nansen Teateret i København, november 2000.
Sporliste
Sangene er skrevet av Tom Waits og Kathleen Brennan.
Peters stol
Peters stol, også kalt Per varmestein og Per heitstein, er en merkedag som blir feiret 22. februar til minne om apostelen Peter. I Den katolske kirken skal feiringen være et uttrykk for kirkelig samling om paven i Roma.
Uttrykket «Peters stol» viser også til et konkret møbel, en stol, Cathedra, i Peterskirken.
Begrepet Cathedra betydde etter hvert biskopens læresete og autoritet, og kirkene som ble bygd over disse setene, ble kalt katedraler. Pavens spesielle petrinske lærestol fikk navnet «Den hellige Stol» (Sancta Sedes).
Petter Kleppe
Petter Kleppe (født 18. mai 1962) er norsk forretningsmann og forfatter. I januar 2011 ble Kleppe administrerende direktør (CEO) i det norske kontoret for det internasjonale advokatfirmaet DLA Piper. DLA Piper er verdens største advokatfirma målt i omsetning og antall ansatte. I Norge har selskapet 70 advokater og advokatfullmektiger. Kleppe sluttet som administrerende direktør i DLA Piper høsten 2013 og jobbet internasjonalt som Special Advisor for DLA Piper International til begynnelsen av 2014.
Kleppe tiltrådte stillingen som Head of HR and Organisational Development i  SEB Norge i april 2014.
Karriere
Kleppe har arbeidet som toppleder, med HR og forretningsutvikling i internasjonale konsulentselskaper, for blant andre PricewaterhouseCoopers. Da PwC ble en del av IBM Business Consulting i 2002, ble Kleppe partner med ansvar for forretningsutvikling og Human Capital Solutions i de nordiske landene. I 2005 ble Petter Kleppe CEO i det børsnoterte selskapet Jumpit ASA. Selskapet var børsnotert på AIM i London og var på det meste verdsatt til MNOK 250. Selskapet utviklet og solgte engangsbatterier til mobiltelefoner og hadde mer enn 60.000 utsalgssteder i verden. Forut for Kleppes inntreden som CEO, hadde han sittet i styret i ca 3 år.
I 2007 ble Kleppe medeier i Colliers International AS og ledet selskapets norske virksomhet. Mellom 2007 og 2009 var Kleppe administrerende direktør i Colliers International, der han som leder og medeier sto for selskapets virksomhet i Norge. Kleppe har siden også vært leder for corporate-avdelingen til Pareto PPN, en del av Pareto-gruppen som tilrettelegger investeringsprodukter og systemløsninger for investeringsrådgivere.
Utgivelser
Kleppe har skrevet boken ''Slik Leder de Beste' om lederskap i større organisasjoner. Boken ble gitt ut på Schibsted Forlag i 2002.
I 2011 bidro Kleppe til boken Helsefremmende lederskap av Erik Slinning og Rune Haugen (Gyldendal). Kleppe har også holdt en rekke foredrag om lederskap i internasjonale miljøer og selskaper.
Annet
Kleppe er tidligere idrettsutøver og har vunnet NM-gull i 5000m terrengløp og 1500m baneløp.
Abu Hureyra
Abu Hureyra er et arkeologisk funnsted i Eufratdalen i Syria. Den eldste, såkalte epipaleolittiske bosettingen fra 11 000 f.Kr. bærer preg av tidlig-neolittisk levesett med overgang fra jakt og sanking til landbruk. Stedet ble utgravd i to korte sesonger i 1970-årene før området ble oppdemmet og tapt for alltid (Andrew Moore et al, 2001).
Innbyggerne jaktet gaselle, vill-sau og vill-geit. Opprinnelig var området fruktbart med høsting av plommer, mandeltrær, osv. Men med det kaldere klimaet i yngre dryas fra om lag 9 600 f.Kr., ble området tørrere og innbyggerne begynte en intensiv kultivering og bevisst dyrking av rug.
Dette er det første ubestridte eksempel på overgang til dyrkingsjordbruk. Befolkningen bodde i runde steinhus, den hustypen som i Midtøsten er dokumentert allerede fra Ohalo i Nord-Israel fra 18 000 f.Kr.
Stedet ble nesten helt avfolket utover i yngre dryas, som var en global kuldeperiode som oppstod da isen på Labrador-halvøya smeltet og iskaldt brevann rant ut i Nord-Atlanteren. Kanskje dro mesteparten av befolkningen 50 km over til andre siden av elven til Tell Mureybit, som ble grunnlagt på denne tiden.
Under den regionale befolkningsveksten fra ca. 8 800 f.Kr. vokste Abu Hureyra kraftig, som en umiskjennelig neolittisk jordbruks-landsby med firkantede mursteins-hus av betydelig størrelse, trolig med flere tusen innbyggere. Innbyggerne drev nå et bredt jordbruk med rug, hvete og bygg, og holdt etter hvert sau som husdyr. Det ble jaktet gaselle, men dette avtok brått og vitner om overbeskatningen som etter hvert utryddet gaselle i Mesopotamia og siden i resten av Midtøsten.
Det nye bosettingslaget var befolket i om lag 2 000 år. Totalt var Abu Hureyra sammenhengende bebodd i 4500 år.
Franks Wild Years
Franks Wild Years (sic) er et musikkalbum av Tom Waits, utgitt på slutten av 1987 på Island Records.
Sambandet Norge-Sovjetunionen
Sambandet Norge–Sovjetunionen var en organisasjon som ble etablert i fredssommeren 1945, den 29. juni. Formålet var å styrke vennskapsbåndene til Sovjetunionen. Interessen for dette landet var stor etter innsatsen og lidelsene til landet under andre verdenskrig.
Organisasjonen ble etablert som Norsk-Sovjetrussisk Samband, men endret navn til Sambandet Norge-Sovjetunionen i 1963.
Organisasjonen hadde bred støtte fra starten av, og omfavnet både Norges Kommunistiske Parti og Det norske Arbeiderparti. Sentrale DnA-politikere som Einar Gerhardsen, Trygve Lie og Martin Tranmæl var blant medlemmene.
I det første styret satt flere framtredende personer fra arbeiderbevegelse, idretts og næringsliv. Blant de var LO-leder Konrad Nordahl, general Otto Ruge, fra idretts-Norge Rolf Hofmo og Olaf Helset, direktør i Steen & Strøm, Erling Steen og direktør i Denofa og Lade fabrikker, Thorleiv Landmark Moe. Partimessig dominerte Arbeiderpartiet, NKPs to representanter i styret var partiets første statsråd i samlingsregjeringen, Kirsten Hansteen, samt Christian Gottlieb Hilt, som også ble organisasjonens første landssekretær. I 1946 fikk organisasjonen raskt 6000 medlemmer, i tillegg til 31000 som var kollektivt tilknyttet.
Alt i 1947 kom første forslag om å legge ned organisasjonen ettersom jernteppet senket seg over Europa. Dette ble gjentatt med større styrke etter det kommunistiske kuppet i Tsjekkoslovakia i 1948. På landsmøtet i juni fikk ikke forslaget flertall, med den konsekvens at flere av styremedlemmene valgte å trekke seg, deriblant Konrad Nordahl, Erling Steen, Thorleiv Landmark Moe. Flere andre medlemmer valgte å melde seg ut, deriblant Martin Tranmæl, Emil Stang og direktør på Nationaltheatret, Knut Hergel. Organisasjonen ble heretter dominert av NKPs medlemmer.
I 1950 var organisasjonen nede i 1170 individuelle medlemmer, mens antallet kollektive medlemmer var stabilt. Medlemsmassen var fram til da i hovedsak sentrert til byer i Sør-Norge, med en hovedvekt i Oslo. Fra 1950 vokste organisasjonen voldsomt i Nord-Norge, og i 1952 hadde sambandet 2500 individuelle medlemmer. Organisasjonen var en fungerende arena for uformell kontakt mellom Norge og Sovjetunionen, i en tid der den formelle kontakten var på lavmål.
Med unntak av 1945 var 1960-tallet på mange måte organisasjonens høydepunkt, og en tiltrakk seg igjen nye medlemsgrupper og ikke bare de tradisjonelle kommunistene. Tidlig på 1960-tallet ble det opprettet et eget kontor for Nord-Norge, lokalisert i Tromsø.
Sovjetunionens invasjon av Tsjekkoslovakta i 1968, kom som et stort sjokk på sambandet og aktiviteten var dette året på et lavmål.
Forgjengere
Forgjengerne til Sambandet Norge-Sovjetunionen anses å være Sovjetunionens Venner fra 1928 og Norsk-Russisk Kultursamband fra 1932. Sovjetunionens venner gav ut tidsskriftet Russland Idag mellom 1930 og 1936, deretter Sovjetnytt (1936–1938) og Nytt Land 1938-1940. Nytt Land kom ut fram til den tyske razziaen i lokalene 16. august 1940.
Tidsskriftet Samband
Sambandet Norge-Sovjetunionen gav ut Tidsskriftet Samband fra 1946 med Christian Hilt og sekretær for Oslo-avdelingen, Aksel Njå som redaktører. Bladet måtte innstille i 1947, men kom ut igjen i 1950. Bladet ble i mellomtiden erstattet av Sovjetunionens ambassades avis Nytt fra Sovjetsamveldet. Tidsskriftet Samband kom ut igjen fra 1950 etter støtte fra Union of Soviet Societies for Friendship and Cultural Relations with Foreign Countries, da med Christian Hilt, Olav Dalgard og Helga Evang som redaktører.
Sambandet Sovjetunionen-Norge
I 1958 ble Sambandet Sovjetunionen-Norge etablert som en sovjetisk parallell til den norske organisasjonen.
Kilder
Alle tall, navn og vurderinger har følgende kilder:
Når kvinner elsker
Når kvinner elsker (orig. The Fighting Chance) er en amerikansk drama-stumfilm fra 1920, regissert av Charles Maigne og med Anna Q. Nilsson og Conrad Nagel i hovedrollene. Filmen er basert på en roman fra 1906 av Robert W. Chambers.
Handling
Sylvia Landis lover å gifte seg med den velstående, men prinsipp-løse Quarrier på grunn av hans sosiale status. Men når hun møter Stephen Siward, en ung mann som har problemer med alkoholisme, blir Sylvia snart forelsket i ham. Ved hjelp av kameraten Plank kjemper Stephen tappert for å kurere seg selv. Plank er forelsket i Leila Mortimer, hvis ektemann forsøker å utpresse Stephen og presse penger fra Quarrier.
Når de to parene spiser middag ved samme hotell, får Mortimer vite av Quarrier om at Plank planlegger å stjele kona hans. De to mennene krangler, og den alkohol-påvirkede Mortimer skyter Quarrier. Men den døende Quarrier plukker deretter opp revolveren, og skyter overfallsmannen sin. Dette rydder veien for ekteskapet mellom Sylvia og Siward, og mellom Plank og Leila.
Likevekt
Likevekt kan referere til:
Swan Hill
Swan Hill er en by i den nordvestlige delen av delstaten Victoria i Australia. Byen ligger på sørbredden av elven Murray. Ved folketellingen i 2006 hadde Swan Hill 9 684 innbyggere.
Historikk
Den første europeer i området var oppdageren Thomas Mitchell som slo leir ved Swan Hill 21. juni 1836. I årene etter vokste det frem ett lite tettsted i området, siden elva Murray var grunn nok til prammer. Dette var den eneste kryssingen i en radius på 100 km. I 1853 ankom den første hjuldamperen. Hjuldamperene var et viktig kommunikasjonsmiddel frem til jernbanen nådde frem til Swan Hill i 1890. Swan Hill fikk bystatus i 1965.
Transport
Swan Hill befinner seg langs Murray Valley Highway som forbinder byen med Bendigo. Swan Hill er også endestasjon for jernbanelinjen Swan Hill-linjen. Byen har sitt eget bussnettverk og Swan Hill lufthavn ligger ikke langt fra byen.
Verdenscupen i skyting 2019
Verdenscupen i skyting 2019 blir organisert av ISSF og begynte 20. februar i New Delhi og ble avsluttet i november i Putian.
Pierce County (Georgia)
Pierce County er et fylke i den amerikanske delstaten Georgia.
Christian Carlstrøm
Liv
Carlstrøm var svensk, men om hans liv før han kom til Norge er ingenting sikkert kjent. Tryggve Andersen mente han var rømt fra Sverige på grunn av et tyveri. Etter å være kommet til Hedmarken var han først «urtegårdsmann» eller gartner i tre år hos major Joachim Wessel på Nerkvern i Furnes. Han flyttet til Ringsaker i 1786 og bosatte seg på gården Skåi (Skåden), hvor han livnærte han seg blant annet ved å anlegge hager og pode trær for «kondisjonerte» familier i omegnen. Samtidig skal han ha hatt forbindelse med alle slags omstreifere, særlig svenske, og ble kjent som en slags trollmann som eide Svarteboka. Ifølge lokalhistorikeren Simen Skappel er det bevart en svartebok som inneholder Carlstrøms navnetrekk.
Etter Tryggve Andersens beskrivelse skal Carlstrøm ha vært en «fanatisk prestehader og rationalist», og stilt seg til rådighet i forbindelse med den kjente bondeføreren Halvor Hoels intriger mot embetsmennene, før det senere kom til brudd mellom de to. Bakgrunnen for Carlstrøms fall var «en rekke forbryterske handlinger som mordbrann, tjuverier og tilmed kirkeran i Hedmarksbygdene», som begynte med en brann på en seter i 1797. Disse handlingene forble lenge uoppklarte, men etter hvert ble de knyttet til Carlstrøms navn. I 1805 ble han fengslet og stilt for retten. Den direkte årsaken var et innbrudd i Vardal kirke, hvor et vitne hevdet Carlstrøm hadde vært en av tyvene og hadde gitt ham deler av byttet, en alterduk. Carlstrøm rømte fra varetektsfengsel, men ble snart innhentet og 30. september 1805 dømt i underretten for mened og fire simple tyverier til to års tukthus og utvisning fra landet. Rettssaken omfattet over 60 vitneprov. I Christiania stiftsoverrett ble straffen 25. november 1805 skjerpet til livsvarig straffarbeid, etter at tiltalen var utvidet til også å omfatte mordbrann, kirkeran og gudsbespottelse.
Under avhørene kom Carlstrøm med beskyldninger om delaktighet i mordbrann og kirkeran mot sin tidligere beskytter Halvor Hoel, som førte til at Hoel ble satt under tiltale og dømt til bøter på 50 riksdaler. Carlstrøms beskyldninger var senere medvirkende til at Hoel ble utestengt fra Stortinget i 1815. Han vitnet også mot en gammel venn, organisten Peder Schyberg, som han påsto hadde tent på den nevnte seteren for å skjule et innbrudd. Schyberg kom dermed også under tiltale og rømte fra Ringsaker. I sitt fravær ble han dømt i underretten, men ble senere frikjent i stiftsoverretten.
Etter dommen mot Carlstrøm ble det holdt auksjon over bøkene hans på lensmannsgården Stolvstad 12–13. mars 1806. Auksjonslisten viser at han har eid mange skrifter om hagedyrkning, legevitenskap, jordbruk, husdyrhold og naturvitenskap. Mange av bøkene ble kjøpt av embetsmennene i distriktet, særlig den gamle lagmannen Johan Friedrich Schwabe. Frik Hougen mener at Carlstrøm selv kan ha sørget for å fjerne «farlige» eller fritenkerske bøker da han kom i øvrighetens søkelys.
6. oktober 1807 ble den rømte slaven Christian Carlstrøm etterlyst i Christiania Intelligentssedler av kaptein-vaktmester Juell ved Akershus festning. En dusør på 6 riksdaler ble utlovet. Som kjennetegn ble angitt at han var «meget tyk af Vext» og «noget guul i Ansigtet» etter å ha vært angrepet av koldfeber. Han «taler ligesaa godt Norsk som Svensk» og «giver sig meget af med at skrive Breve og giøre Vers». Carlstrøms videre skjebne er ikke sikkert kjent.
Hedemarkens geistlige antikviteter
Ifølge Tryggve Andersen var Carlstrøm «en halvstuderet røver», men han har tydelig kunnet skrive dansk og har hatt en stor slekts- og lokalhistorisk interesse for sin nye hjembygd. Han skriver et sted: «Mig har det alle tider været højst fornøjeligt, at kunde skue tilbage paa de Gamle Daad og alle de Levninger som den alt fortærende tiid endnu har efterladt sig som beviser derpaa».
Ved sine besøk på embetsmannsgårdene som gartner fikk han tilgang til mange gamle dokumenter som han benyttet i sine lokalhistoriske opptegnelser under tittelen «Hedemarkens geistlige antikviteter». Denne prestehistorien begynner med de gamle bispene i Hamar og fortsetter deretter med biografiske opplysninger og anekdoter om prestene i Ringsaker og nabobygdene ned gjennom tiden. Randi Krohn skriver at «det er fantastisk alt han har snust opp de 20 årene han var løs og ledig». Ragnar Pedersen mener at Carlstrøm har sett dokumenter som ikke lenger eksisterer, slik at skriftet hans inneholder opplysninger som ikke er bevart på annen måte. Han mener også at Carlstrøm kan ha fått noen av opplysningene om det gamle Hamar av major Wessel da han var gartner hos ham. Wessel var bror av eieren av Storhamar gård. Frik Hougen mener dessuten at Carlstrøm kan hatt vennskap og felles interesser med kapellanen i Ringsaker Andreas Mørch, som var en ivrig historiker og samler.
Carlstrøms skrift må ha vært høyt verdsatt i Ringsaker, siden det fantes i avskrifter omkring på gårdene. Et eksemplar ble oppbevart på universitetsbiblioteket (nå Nasjonalbiblioteket). Ludvig Daae benyttet stoff herfra i sine Norske Bygdesagn (1870). En av avskriftene ble offentliggjort som serie i Oplandenes Avis i 1874. Lokalhistorikeren Reinert Svendsen har dessuten benyttet skriftet i en liten avhandling om Ringsaker kirke fra 1889. Randi Krohn benyttet tittelen i sin bok Hedemarkens geistlige antikviteter fra 1989, hvor hun også nevner Carlstrøm.
Foruten de «geistlige antikvitetene» har Carlstrøm etterlatt seg to andre manuskripter, de såkalte Bolstad-manuskriptene. Det ene er en slektsbeskrivelse av Jens Gulbrandsen Lillebolstad, som Carlstrøm skrev en fortsettelse til (1796).
Carlstrøms håndskrift av Hamarkrøniken
Carlstrøm har også etterlatt seg en håndskrift av Hamarkrøniken (1797). Denne avskriften nedstammer fra en tapt håndskrift av prosten Jens Bugge (1601), og var ikke kjent da Gustav Storm utga Hamarkrøniken på 1880-tallet. Carlstrøms avskrift skiller seg fra andre håndskrifter av krøniken ved avvik i rekkefølge og innhold, samt at det inneholder kommentarer til teksten som stammer fra Bugge selv. To litt yngre håndskrifter som også nedstammer fra Bugges håndskrift, utført av skoleholder Svend Christensen og presten Andreas Mørch, kan være avskrifter av Carlstrøms.
Av Carlstrøms manuskript framgår det at det var ment å utgis i trykken. Han skriver i en innledning til teksten at han selv eide to gamle manuskripter av Hamarkrøniken som stemte med Christopher Hammers trykte utgave av 1774, og at han hadde fått låne et tredje manuskript som var skrevet av Jens Bugge i 1601. Ved hjelp av dette ville han forbedre Hammers utgave, men denne planen ble aldri satt ut i livet. Utdrag fra Carlstrøms håndskrift av Hamarkrøniken ble utgitt av Egil Pettersen i 1986. I innledningen skriver Carlstrøm at han ikke er sikker på at hans utgave av Hamarkrøniken vil vinne bifall hos de lærde, «da Jeg selv er ulærd», men han håper krøniken vil bli lest av almuen i stedet for den vanlige «Lystlæsning eller Tidsfordriv», som bidrar til å «fordærve baade Hierte og Sæder hos de eenfoldige i hvis hænder de falder».
Et par av håndskriftene etter Carlstrøm som finnes i Nasjonalbiblioteket er kommet dit som en del av Jonas Skougaards testamentariske gave.
Palmstrøm
I ettertid er Carlstrøm også kjent fordi Tryggve Andersen har benyttet ham som inspirasjon til figuren Palmstrøm i sine fortellinger fra embetsmannsmiljøet i Ringsaker omkring 1800, I cancelliraadens dage (1897). Andersen hadde studert rettsdokumentene i saken mot Carlstrøm, og har ifølge Frik Hougen trolig hatt tilgang til dokumenter i fogdearkivet som ikke lenger eksisterer. Som Hougen har påvist, kan mange detaljer fra Carlstrøms liv gjenfinnes i boken, ofte i bare litt forandret form. Palmstrøm har vært kalt bokens «skurk», mens sorenskriver Weydahl som er bokens hovedperson baserer seg på sorenskriver Stangebye, som felte dommen over Carlstrøm.
Selv om Andersen benyttet Carlstrøm som inspirasjon, er hans egen dom om Carlstrøm som person heller negativ: «Carlström har været en naragtig og rå, opfanatisert ignorant af en almuesmand, der var i besiddelse af stor sluhed og gode naturlige evner.»
Nalbari (distrikt)
Nalbari (assamesisk: नलबाड़ी जिला ) er et distrikt i den indiske delstaten Assam. Distriktets hovedstad er Nalbari.
Demografi
Ved folketellingen i 2011 var det 769,919 innbyggere i distriktet, mot 689,053 i 2001. Den urbane befolkningen utgjør 10,72 % av befolkningen.
Barn i alderen 0 til 6 år utgjorde 11,77 % i 2011 mot 14,20 % i 2001. Antallet jenter i den alderen per tusen gutter er 963 i 2011 mot 961 i 2001.
Skihopping i Bosnia-Hercegovina
Bosnia-Hercegovina har aldri hatt internasjonale skihoppere, men vinter-OL 1984 ble arrangert i Sarajevo. Hoppbakkene ved Sarajevo ble nesten ikke brukt etter OL, og har blitt stående til forfalls. En K87-bakke ved Travnik er heller ikke lenger i bruk, selv om det finnes planer for å modernisere den. Mindre hoppbakker har også eksistert flere steder i landet.
Gudene fra Olympos
Gudene fra Olympus (originalttittel: The Heroes of Olympus) er en serie med fantasybøker for ungdom skrevet av den amerikanske forfatteren Rick Riordan. Serien er en oppfølgerserie til Percy Jacksonserien. Serien består av fem bøker, utgitt fra 2010 til 2014.
Bøkene er basert på historier og myter fra gresk og romersk mytologi og som i Percy Jackson er prinsippet at de greske og romerske gudene lever skjult i vår tid.
Psyllidae
Psyllidae er en gruppe med plantelus som regnes til undergruppen sugere (Psylloidea). De er insekter med sugende munndeler og hører til i den store gruppen nebbmunner.
Utseende
Små, kraftig sklerotiserte (harde) insekter. De kan kjennes fra den lignende familien Triozidae på at de tre hovedårene i vingen (R, M og Cu) ikke går ut fra et felles punkt, slik at det ikke dannes noen tre-grenet gaffel i vingens indre del. Ansiktet har to, vanligvis markerte, kjegleformede framspring. Antennene er tynne og vanligvis 10-leddete. Forvingen er glassklar eller flekkete, med markert årenett og to gafler langs ytterkanten. Vingespissen er vanligvis avrundet, i motsetning til mange Triozidae som har spisse vinger. Som hos andre sugere er bakbeina tilpasset hopping. Nymfene er helt ulike de voksne insektene, brede og flate, og de flytter lite på seg. De omgir seg gjerne med en "ull" av fine vokstråder.
Levevis
Alle artene som forekommer i Norge, lever på busker og løvtrær. Hver art går bare på én eller noen få plantearter. Noen arter har nymfer som utvikler seg i galler, andre under et "lokk" av stoffer som de skiller ut fra bakkroppen.
Arvid Sjødin
Arvid Magne Sjødin (født 1953) er en norsk forsvarsadvokat. Han var elev ved Stavanger katedralskole og ble cand.jur. i 1985. Han grunnla Advokatsamarbeidet Sjødin, Meling & Co sammen med Brynjar Meling.
Psyllidae
Skadedyr
En del av artene i denne gruppen lever på frukttrær, og de kan gjøre skade, særlig dersom de angriper blomstene eller sprer virus til trærne.
Arvid Sjødin
Sjødin har blant annet vært forsvarer for Birgitte Tengs' fetter. Sjødin er også advokat for Viggo Kristiansen hvor han prøver å få begjært Baneheia-saken gjenopptatt overfor statsadvokaten.
Psyllidae
Systematisk inndeling
Gruppene Aphalaridae, Liviidae og Spondyliaspididae blir også ofte regnet til Psyllidae.
Arvid Sjødin
Sjødin har holdt flere foredrag om justispolitikken, tidligere og pågående saker for universitetsstudenter.
Sjødin ble tildelt Siddisprisen for 2022.
Robert Richardson
Robert Bridge Richardson (ASC), (født 27. august 1955) er en amerikansk Oscarvinnende filmfotograf. Oscarprisene er vunnet for filmene JFK, The Aviator, og Hugo Cabret, og han samarbeider ofte med Oliver Stone og Martin Scorsese.
Tiquipaya (Cochabamba)
Punata er en by i departementet Cochabamba i Bolivia.
Tiquipaya hadde et ved den offisielle folketellingen i 2001 et innbyggertall på 26 732. I 2010 ble innbyggertallet anslått til 30 675.
Robert Richardson
Richardson fortsatte å jobbe med Stone, på filmer som Platoon (som ga Richardson hans første Oscar-nominasjon), Wall Street (1987), Født 4. juli (1989) (Oscar-nominert), JFK (1991) (vant Oscar) og The Doors (1991).
I 1995 jobbet han med Martin Scorsese på Casino, og startet et annet langt regissørforhold.
Richardson er skilt med tre barn.
Per Lundgren
Per Trygve Lundgren (født 9. juli 1959 i Kragerø i Telemark) er en norsk kunstmaler.
Bacons opprør
Bacons opprør, også kjent som Virginia-opprøret var et opprør i 1676 i kolonien Virginia, ledet av Nathaniel Bacon. Det var det første i de amerikanske koloniene hvor misfornøyde grensemenn deltok. Et lignende opprør skjedde i Maryland samme år.
Per Lundgren
Per Lundgren henter ofte motiver fra hjemtraktene i Kragerø. Han har portrettert mange norske og utenlandske berømtheter, blant andre kong Haakon VII. Arbeidene hans er innkjøpt til blant annet Krigsskolen og Hotel Continental.
Engelens spill
Handling
Romanens handling foregår i et gotisk og dystert Barcelona i tiårene før den spanske borgerkrig, og handler om forfatteren David Martin, som blir bedt om å skrive en ganske uvanlig bok av en mystisk forlegger.
Per Lundgren
Lundgren er også aktiv medlem i Gimle Rotary Klubb hvor han også har vært president.
Bacons opprør
Bakgrunn
Slutten av det 17. århundre i de nordamerikanske koloniene så fremveksten av handels-klasser som tok kontroll over landområder, noe majoriteten av folket som var småbønder var misfornøyd med. Småbøndene var ofte uenige i religion med disse handelsmennene og var knapt i stand til å leve av sin eiendom. I tillegg eide disse folkene land som lå nærmere grenseområdene og var utsatt for stadige indianer-angrep. De var lengst unna og hadde dårlig kommunikasjon med markedene for å selge sin frukt og sine grønnsaker. Ofte ble deres land eid av østlige spekulanter. Skattene var høye, særlig på tobakk etter 1660, og for å gjøre saken verre hadde guvernør sir William Berkeley bare gitt stemmerett til eiendomseiere, noe som utelukket småbøndene. Været skapte mange problemer; haglstormer, flom, tørke og orkaner kunne inntreffe i løpet av ett år.
Opprøret
Med all denne misnøyen, tilspisset tilstanden seg da problemer med indianerne eskalerte i 1676. Ett spesielt angrep hadde allerede skjedd på plantasjen til Thomas Mathews, som var lokalisert i den nordlige halsseksjonen i Virginia nær Potomac-elven. Grensemennene hevnet seg, men angrep feil stamme og indianerangrep i stor skala startet. Bosetterne appellerte til guvernøren om å aksjonere mot hvem som helst eller alle stammene, men Berkeley nektet, uten tvil ut fra et rent kommersielt synspunkt, siden slike tiltak uunngåelig ville skade lukrative markeder.
I stedet fant en undersøkelse sted for å finne ut årsaken til angrepene, og Berkeley manet til besinnelse på alle sider. En bosetter, Nathaniel Bacon, så bort fra guvernørens direkte ordrer ved å ta noen vennlige Appomattox-indianere under siktelse for å ha stjålet mais. Han fikk en reprimande og hans likesinnede bønder ble opprørt av dette tydeligvis ensidede tiltaket. I et forsøk på å finne et kompromiss, sammenkalte guvernøren til det som ble kalt den lange forsamlingen som erklærte krig mot alle såkalte «dårlige indianere» ved å sette opp en sterk defensiv sone rundt staten. For å kunne gjøre dette ble skattene øket til avsky fra grensemennene. Der var en sterk følelse blant dem at «favoriserte handelsmenn» fikk handle med indianerne på bekostning av vanlige handelsmenn som hadde handlet med indianerne i generasjoner.
I alt dette kom Bacon ut som leder av de som var mest i opposisjon til politikken som nå ble utført av Berkeley og han ble valgt til «general» av en gruppe lokale frivillige indianerbekjempere, som lovet å bære byrden av kampanjen. Fra skogen han hadde flyktet til, ledet Bacon angrepene på indianerne. Selv om disse viste seg å lykkes i å overvinne stammene, erklærte guvernøren dem uansett som opprørere.
Elektronisk kurve
Elektronisk kurve er et datasystem som er en integrert del av elektronisk pasientbehandling. Den gir oversikt over pasientens tilstand. Dette kan være forskjellige målinger, og informasjon om behandlingsforløpet. Et eksempel på et slikt system er MetaVision-kurven, drevet av firmaet iMDsoft med hovedkvarter i Israel. Dette systemet har vært regional kurveløsning i Helse Sør-Øst siden 16. oktober 2018.
Debatt om elektronisk kurve
Ifølge sykepleier June Cecilie Karlgård ved DPS Elverum–Hamar har elektronisk kurve ført til dårligere pasientbehandling sammenlignet med papirkurve, først og fremst fordi det har blitt vanskeligere med strakstiltak som ved behovsmedisin. Klinikkleder Rolf Riise ved Ortopedisk klinikk på Oslo universitetssykehus mente i 2019 at kurvesystemet MetaVision var for tidkrevende. Denne klinikken gikk derfor tilbake til papirkurve. Svein Erik Urstrømmen, foretakstillitsvalgt for sykepleierne ved klinikken, mente derimot at papirkurve kunne føre til risiko for feil og merarbeid for sykepleierne.
Bacons opprør
Bacon og Burgesse-huset
Bacon og hans menn fortsatte å sette i gang angrep på stammene. Guvernøren var nå tvunget til å utstede en benådning dersom Bacon ville overgi seg, men han så ville bli sendt til England for å stilles for retten foran kong Karl II. Mange av medlemmene i Burgesse-huset hadde sympatier for Bacons sak, og dette førte til at han ble valgt som medlem av forsamlingen.
Bacon, gjennom dette valget, deltok på den viktige lovforsamlingen i juni 1676 da han måtte be om unnskyldning for sine tidligere tiltak. Berkeley benådet umiddelbart Bacon og lot ham sitte i forsamlingen. Selv om flere reformlover ble vedtatt ved møtet, var Bacons eneste sak kampanjen mot indianerne. Stemningen tilspisset seg under en debatt om indianersituasjonen da Bacon og hans menn omringet statshuset og tvang guvernøren til å gi etter for Bacons krav om kampanjer mot indianerne uten regjeringens inngripen. Denne innrømmelsen var også kortlivet, og da Berkeley forsøkte å omgjøre avgjørelsen, tok opprørerne over Jamestown, om enn for en kort periode, mellom juli og september 1676.
Gresk einer
Gresk einer eller «Arâr» (latin: Juniperus excelsa) er en art av bartrær som tilhører einerslekten Juniperus i sypressfamilien. Den vokser ved det østlige Middelhavet, nærmere bestemt i Marokko, Portugal, Spania, Italia, Bulgaria, Hellas, Tyrkia, nordlige Syria, Libanon og i Kaukasus. Ofte utgjør den tregrensen, med vekst i høyder fra 100 moh. (Krim) til 2 300 moh. (Tyrkia, Kaukasus).
Bacons opprør
Bacon og Burgesse-huset
Da Berkeley kom tilbake for å gjenerobre byen, hjulpet av engelsk milits, brente Bacon byen til grunnen. Selv om Bacon for en kort tid hadde vært hersker av Virginia, ble suksessen kort. 26. oktober 1676 døde Bacon plutselig av sykdom. Det er antatt at hans soldater brente hans smittede kropp, da den aldri ble funnet. Mange av opprørerne ble henrettet eller fikk sin eiendom konfiskert.
Berkeley selv ble erstattet som guvernør av en kommisjon sendt fra England, han døde der 9. juli 1677.
Gresk einer
Det opptrer ofte sammen med Juniperus foetidissima, men denne har mer rent grønne nåler og tykkere skudd, med tykkelse 1,3 mm for gresk einer, mot 2,2 mm for Juniperus foetidissima.
Treet blir 6–20 meter høyt, sjeldent inntil 25 meter, og kan ha en diameter på 2 meter. kronen er rund eller irregulær formet. Nålene på unge skudd sitter i grupper av 3 og er inntil 8–10 mm lange, voksne nåler er grågrønne, skjellaktig tette og 1–3 mm. Den er oftest særbu, med hann- og hunnblomster på separate individer.
Bacons opprør
Effekter av opprøret
Historikeren Helen Hill Miller har pekt på at en av de viktigste reformene som ble gjort under Bacons styre, var anerkjennelsen av retten til å bære våpen slik at vanlige menn kunne beskytte seg fra fiendtlige indianere, men også slik at han kunne motsette seg et despotisk regime. Etter at Berkeley tok tilbake makten, var denne retten en av de første han fjernet. Hun foreslår at Bacons opprør kan ha tjent som en av hovedmotivasjonene for senere kolonisters intense sans for retten til å bære våpen, og var en av grunnene til at kolonistene var så opprørt hundre år senere da de ble nektet denne retten. Det andre tillegget i den nye konstitusjonen anerkjente den.
Gresk einer
Frøkonglene modner til blå-svarte bær med et tidvis hvitt vokslag, inntil 6–11 mm store, runde eller ovale, litt mindre enn hos Juniperus excelsa ssp. polycarpos. Hannkonglene inntil 3–4 mm store, de sprer pollenet tidlig om våren.
Bacons opprør
Effekter av opprøret
Andre har fremhevet at opprøret førte til tydeligere rasediskriminering. Både hvite og svarte tjenere og undertrykte hadde sluttet seg til opprøret, og av frykt for en borgerkrig blant hvite,  innførte Virginias regjerende elite, i tillegg til å styrke egen makt, tiltak for å blidgjøre den fattige hvite befolkningen i håp om å dempe enhver fremtidig forening med den slavebundne svarte befolkningen.
Pilatus Aircraft
Historie
Selskapet ble grunnlagt i 1939, men først i 1944 kunne et Pilatus-bygget fly lette, det var SB-2 Pelican Kort tid etter,  i 1945, startet Pilatus produksjonen av P-2 et skolefly for Sveits Flyvåpen. Det ble bygget i 54 eksemplarer.
I 1972 introduserte Pilatus glideflyet PC-11 (også kjent som B-4) som tilslutt ble bygget i 322 eksemplarer.
I 1979 overtok  Pilatus Britten-Norman, produsenten av Britten-Norman Islander og Britten-Norman Trislander.
I 1984 ble den første PC-9 Advanced Turbo Trainer bygget og den er nå bygget i mer enn 250 eksemplarer.
US Open 1986 (tennis)
US Open 1986. US Open er en Grand Slam-turnering i tennis. US Open i 1986 ble arrangert i perioden 26. august til 7. september i Flushing Meadows i bydelen Queens i New York. Ivan Lendl beseiret sin landsmann Miloslav Mečíř i herrefinalen i single og Martina Navrátilová vant damefinalen over Helena Suková. Navratilova vant også damedoublefinalen sammen med Pam Shriver.
Pilatus Aircraft
Historie
Den første av mer enn 70 PC-7 MkII Turbo Trainers ble bygget i  1994. Samme året kom Pilatus mest sucsessfulle fly, den turboprop-drevne  PC-12 Multirollefly. på markedet. Frem til sommeren 2008 var det bygget i mer enn 780 eksemplarer. Flyet ble brukes i USA som  PC-12 Eagle som overvåkingsfly for US Airforce. En videre utvikling av Eagle førte til PC-12 Spectre Flytypen markedsføres i USA av Pilatus Business Aircraft – i Broomfield, Colorado – som ble etablert i 1996.
I 1998 ble Pilatus Australia Pty Ltd etablert mens Britten-Norman ble solgt.
Siste generasjon av avansert skolefly; PC-21 ble utviklet i 2002. Singapore Air Force har signert kontrakt for 19 eksemplarer av denne og Sveits flyvåpen ytterligere seks,
Neste generasjon PC-12 vil komme på markedet i 2008. Den har kraftigere motor og avansert i Honeywell APEX Avionikk og en rekke andre modifikasjoner.
Big Time
Big Time er et konsertalbum av Tom Waits, utgitt i 1988 på Island Records.
Sporliste
All sanger er skrevet av Tom Waits, med mindre noe annet er angitt.
Salsbruket
Salsbruket er et gammelt industristed i Nærøysund kommune i Trøndelag. Stedet ligger innerst i Opløfjorden vis-à-vis Hagafjellet. Salsbruket er bygd opp omkring Salsbrukets tresliperi, som har navn etter Salen i Fosnes, hvor sagbruket var lokalisert da virksomheten startet.
Beliggenhet og kommunikasjon
Opløfjorden er en fjordarm av selve Foldafjorden. Fjorden har flere små øyer der Heimsøya er den største, ca. 2,8 km lang.
Fra Liavatnet renner Liavasselva og fra Mjøsundvatnet Mjøsundelva. Elvene møtes og blir til Opløelva som renner ut i Opløfjorden. Fra Langvatnet renner Langvassbekken ut og møter Elgåa som kommer fra Bårdtjønna og Elgåvatnet. Elgåa renner ut i Opløfjorden. Elveosen der Elgåa renner ut kalles også Elgåa.
John Ogu
John Ogu Ugochukwu (født 20. april 1988) er en nigeriansk fotballspiller som fra 30. juni 2019 er klubbløs.
Salsbruket
Beliggenhet og kommunikasjon
Fylkesvei 776 går fra Høylandet til Geisnes via Salsbruket. Fra Salsbruket til Høylandet, der det er forbindelse til Fv 17, er det 44 km. Fra Salsbruket til Geisnes er det 14,5 km. Fra Geisnes er det en kort ferjetur over til Hofles, og resten av Nærøysund kommune. Fra Hofles går Fv 769 til Sørli vegdele (20 km) der den forbindes med Fv 770. Derfra er det 7 km vestover til Rørvik og 12,5 km østover til Kolvereid
John Ogu
Landslaget
Han ble tatt ut i s tropp til VM i fotball 2018 i Russland.